Държавен вестник, бр. 64, 2010 г., стр. 105

БРОЙ  64	
Д Ъ Р Ж А В Е Н  В Е С Т Н И К 	
СТР.  105  
(4) Цената, по която доставчик от последна 
инстанция продава електрическа енергия на по­
требител, се регулира от комисията за енергийно 
и водно регулиране по реда на Наредбата за 
регулиране на цените на електрическата енергия. 
(5) Преносното предприятие, съответно елек­
троразпределителното предприятие, изпраща 
измерените количества електрическа енергия на 
доставчика от последна инстанция към датата на 
начало на продажбата на електрическа енергия.
Г л а в а  д е в е т а
БАЛАНСИРАЩ ПАЗАР
Чл. 98. (1) Балансиращият пазар е центра­
лизиран и се организира от електроенергийния 
системен оператор чрез дежурния диспечер на 
електроенергийната система.
(2) В балансиращия пазар електроенергий­
ният системен оператор купува и/или продава 
електрическа енергия от/за търговските учас­
тници – доставчици на балансираща енергия 
в националния балансиращ пазар и/или от/за 
регионалния балансиращ пазар, с цел да балан­
сира отклонението от планираните/договорени­
те графици за производство и потребление на 
електрическа енергия.
(3) Предложенията и сделките в балансира­
щия пазар се правят по отделни диспечирани 
агрегати/товари.
(4) Държавната комисия за енергийно и водно 
регулиране може да налага ограничения за цената 
на националния балансиращ пазар.
(5) Електроенергийният системен оператор 
има право да прилага „служебни цени“ на ба­
лансираща енергия в случаите, посочени в тези 
правила.
(6) Балансиращият пазар не може да се 
използва за затваряне на открити позиции по 
търговски сделки.
Раздел I
Правила за балансиращия пазар.
Основни положения
Чл. 99. Правилата за балансиращия пазар 
регламентират условията за продажба и покупка 
на балансираща енергия с цел да се гарантира 
сигурност и устойчивост на националната елек­
троенергийна система.
Чл. 100. На балансиращия пазар се търгува 
балансираща енергия, която включва:
1. отдадената енергия вследствие участие в 
регулиране (първично и вторично), зададена чрез 
турбинните рeгулатори на агрегатите или цен­
тралния регулатор на ЕЕС, интегрално за часа; 
2. балансиране чрез корекция на работната 
точка на агрегатите (третичен резерв), зададена 
от дежурния диспечер на електроенергийния 
системен оператор, интегрално за часа;
3. отдадена енергия вследствие на активирани 
блокове от студен резерв, интегрално за часа;
4. балансиране чрез промяна на състоянието 
(включване, изключване) на агрегатите, зададена 
от дежурния диспечер на електроенергийния 
системен оператор, интегрално за часа;
5. балансиране чрез промяна на товара на 
потребители по диспечерско разпореждане;
6. енергия, закупена/продадена от/на съсед­
ни енергийни системи и енергия като аварийна 
помощ.
Чл. 101. (1) След представянето на графици­
те за производство, графиците за потребление, 
графиците за обмен и предложенията за регу­
лиране съгласно Правилата за управление на 
електроенергийната система и тези правила 
електроенергийният системен оператор оценява 
наличните резерви за вторично и третично ре­
гулиране за постигане на сигурна и устойчива 
работа на системата. 
(2) Когато няма достатъчни разполагаеми 
резерви или балансираща енергия, електроенер­
гийният системен оператор трябва да действа 
съгласно Правилата за управление на електро­
енергийната система.
Чл. 102. (1) Електроенергийният системен 
оператор е отговорен за регистрирането на учас­
тниците на балансиращия пазар, за събирането, 
проверката и валидирането на предложенията, 
за пресмятането на необходимите количества 
балансираща енергия за деня на доставка, как­
то и за уреждане на взаимните задължения по 
сделки, касаещи балансиращия пазар.
(2) Валидираните предложения се предоставят 
на дежурния диспечер на електроенергийния 
системен оператор, който активира изцяло или 
частично предложенията съобразно условията 
в реално време.
Чл. 103. (1) Сделка на балансиращия пазар 
се счита сключена в момента на частичното или 
цялостното активиране на предложението на 
търговски участник, извършено от дежурния ди­
спечер на електроенергийния системен оператор. 
(2) Когато сключената сделка на балансиращия 
пазар може да застраши оперативната сигурност 
и устойчивост на националната електроенергийна 
система, дежурният диспечер има право да деак­
тивира предложението на търговския участник. 
Чл. 104. (1) Електроенергийният системен 
оператор е страна по договора с всеки участник 
на балансиращия пазар – доставчик на балан­
сираща енергия, за всички сделки, сключени на 
балансиращия пазар.
(2) Сключената сделка на балансиращия пазар 
установява задълженията на съответния достав­
чик на балансиращия пазар да доставя или ку­
пува енергия на/от електроенергийния системен 
оператор според спецификата на предложението 
и разпореждането, издадено от диспечера на 
електроенергийния системен оператор. 
(3) Сключените сделки с доставчиците на ба­
лансираща енергия, които участват във вторично 
регулиране или в регулирането на системата 
чрез активиране на блокове от студен резерв, 
се уреждат съгласно условията на договорите с 
електроенергийния системен оператор.
(4) Сделката се отнася за съответния период 
на диспечиране.